Vladimir Qabulov
Vladimir Borisoviç Qabulov (rus. Владимир Борисович Габулов, oset. Гæбулты Борисы фырт Владимир; 19 oktyabr 1983, Mozdok, Şimali Osetiya MSSR) — qapıçı mövqeyində çıxış edən Rusiya futbolçusu. Rusiyanın əməkdar idman ustası (2008). 2004/2005 UEFA Kuboku qalibi, iki dəfə Rusiya çempionu, 2006 Rusiya Kubokunun qalibi, 2008 Avropa Futbol Çempionatının bürünc mükafatçısı, 2017/18 Belçika çempionu. Rusiya millisində 10 oyun keçirib. 13 noyabr 2018-ci ildən 10 iyul 2019-cu ilə qədər Şimali Osetiyanın Bədən Tərbiyəsi və İdman Naziri, 2019-cu ilin iyul ayından dekabr ayınadək "Alaniya" (Vladiqafqaz) futbol klubunun prezidenti vəzifəsini tuturdu. Hazırda Şimali Osetiya-Alaniya Respublikasının başçısının respublikada futbolun inkişafı üzrə məsləhətçisidir, həmçinin 2020-ci ilin fevral ayından 2021-ci ilin iyul ayınadək Moskva vilayətinin "Olimp" futbol klubunun idarə heyətinin sədri idi, "Olimp" və "Doloqprudnı" klublarının birləşməsindən sonra iş yerinin adı "Olimp-Dolqoprudnı" olaraq dəyişdi.